SHR เริ่มฟื้นตัว
จากกรณี นายแกรนท์ แชปส์ เปิดเผยถึงการจะถอดชื่อ 47 ประเทศออกจากบัญชีรายชื่อประเทศอันตรายในระดับสูง โดยจะเหลือเพียง 7 ประเทศ
จากกรณี นายแกรนท์ แชปส์ เปิดเผยถึงการจะถอดชื่อ 47 ประเทศออกจากบัญชีรายชื่อประเทศอันตรายในระดับสูง โดยจะเหลือเพียง 7 ประเทศ
16 ต.ค. 2564

คุณค่าบริษัท
สืบเนื่องจากกรณี นายแกรนท์ แชปส์ รัฐมนตรีว่าการกระทรวงคมนาคมของอังกฤษ เปิดเผยว่าถึงการจะถอดชื่อ 47 ประเทศออกจากบัญชีรายชื่อประเทศอันตรายที่ยังคงมีอัตราการระบาดในระดับสูง โดยจะเหลือเพียง 7 ประเทศที่ยังคงอยู่ในรายชื่อ และต้องใช้มาตรการกักตัวในโรงแรม 10 วันต่อไป รวมทั้งโคลอมเบีย เอกวาดอร์ ปานามา และ เวเนซุเอลา
ส่วนผู้ที่มาจาก 47 ประเทศที่ถูกถอดชื่อออกจากประเทศที่มีการระบาดสูงไม่จำเป็นต้องกักตัว 10 วัน ถ้าได้รับการฉีดวัคซีนครบโดส ซึ่งเป็นวัคซีนที่ผ่านการรับรองของรัฐบาลอังกฤษ และแสดงผลตรวจโควิดเป็นลบประกอบ โดยวัคซีนที่ผ่านการรับรองของรัฐบาลอังกฤษมี 4 บริษัท คือวัคซีนของแอสตร้าเซนเนก้า วัคซีนของไฟเซอร์-ไบออนเทค วัคซีนของโมเดอร์นา และวัคซีนของจอห์นสัน แอนด์ จอห์นสัน ทั้งนี้มาตรการใหม่นี้จะเริ่มมีผลบังคับใช้ตั้งแต่วันจันทร์ที่ 11 ต.ค. นี้เป็ นต้นไป
ทั้งนี้ทาง บล.เคทีบีเอสทีมองเป็นบวกต่อ บริษัท เอส โฮเทล แอนด์ รีสอร์ท จำกัด (มหาชน) หรือ SHR เพราะมีสัดส่วนรายได้ใน UK  สูงถึง 58% ซึ่งเมื่อมีการผ่อนคลายให้นักท่องเที่ยวใน 47 ประเทศ เข้าได้โดยไม่ต้องกักตัว จากก่อนหน้านี้ที่เคยผ่อนคลายไปแล้วส่วนหนึ่ง แต่แม้ว่ากลุ่มประเทศที่ผ่อนคลายรอบนี้จะไม่ใช่ประเทศหลัก ๆ แต่ทางฝ่ายวิจัยมองว่า จะเห็น flow การเดินทางที่มากขึ้นได้ เพราะปัจจุบัน เหลือเพียงแค่ 7 ประเทศที่ยังเป็นรายการสีแดงอยู่ ทำให้คาดว่า ภาพรวมการท่องเที่ยวใน UK จะกลับมาฟื้นตัวได้ดีกว่าคาดในไตรมาส 4 ปี 2564
อย่างไรก็ตาม ภาพรวมอัตราการเข้าพักที่ UK เดือน ก.ค. 2564 ปรับตัวมาอยู่ที่ 59% หลังจากที่มีการผ่อนคลายการกักตัวในระยะแรก และเดือน ส.ค. 2564 ปรับตัวเพิ่มขึ้นต่อ 73% และคาดว่าเดือน ก.ย. 2564 จะทรงตัวเท่าเดือน ส.ค. ได้ ทำให้คาดว่า อัตราการเข้าพักในไตรมาส 3 ปี 2564 จะอยู่ที่ 68% ซึ่งเป็นการฟื้นตัวเกือบ 1 เท่าตัวเมื่อเทียบกับไตรมาส 2 ปี 2564 ระดับเพียง 34% ทำให้คาดว่าแนวโน้มผลการดำเนินงานในไตรมาส 3 ปี 2564 จะฟื้นตัวได้ดีทั้งจากงวดเดียวกันของปีก่อน และจากไตรมาสก่อน
ขณะที่ในไตรมาส 4 ปี 2564 คาดว่าอัตราการเข้าพัก จะมีโอกาสเพิ่มขึ้นมากกว่าไตรมาส  3 ปี 2564 ที่ 68% จากประเด็นข่าวข้างต้นที่มีการเปิดรับนักท่องเที่ยวต่างชาติเข้ามาได้มากขึ้น
สำหรับผลดังกล่าวข้างต้นคาดว่า SHR จะมีอัตราการเข้าพักต่อเนื่องจากประเด็นข่าวดังกล่าว ขณะที่คาดว่าผลการดำเนินงานจะฟื้นตัวได้ดีตั้งแต่ไตรมาส 3 ปี 2564 เป็นต้นไปจาก UK ที่เป็นไฮซีซั่นในไตรมาส 3 ปี 2564 ต่อด้วยมัลดีฟส์ที่เข้าไฮซีซั่นในช่วงไตรมาส 4 ปี 2564 และไตรมาส 1 ปี 2565
ดังนั้นยังคงคำแนะนำ “ซื้อ” ราคาเป้าหมายที่ 4.50 บาท
….
ผู้ถือหุ้นรายใหญ่
รายชื่อกรรมการ
 